text: Автомобил опита да нахлуе в президентската резиденция в Бразилия - Mediapool.bg
  Автомобил опита да нахлуе в президентската резиденция в Бразилия
  09:02 | 29 юни 2017 | 0 коментара
  Автомобил опита да влезе в резиденцията на бразилския президент, но бе спрян от охранителите, а шофьорът му е арестуван. Според местните медии, цитирани от БНТ, входната врата е паднала, а по земята има гилзи от патрони. Силите за сигурност са открили стрелба, за да спрат водача.
  Инцидентът става в момент на силен натиск над президента Мишел Темер, срещу когото официално бе повдигнато обвинение в корупция. Той не е бил в резиденцията по време на инцидента. Темер е разследван и за опит да възпрепятства правосъдието за връзки с лица, ощетили държавата. Очаква се в скоро време главният прокурор да се произнесе и по тези два случая.
  Темер може да бъде изправен пред Върховния съд само след решение на долната камара на парламента. В такъв случай ще бъде отстранен от длъжност за срок до 180 дни, докато се разглежда делото.